保成公徑赴澠池會・混江龍
這一場也不用軍卒百萬，(親隨雲)大夫，咱只是單人獨馬到秦國，憑著甚麼武藝得玉寶回國也？(正末唱)憑著我唇槍舌劍定江山。見如今河清海晏，黎庶寬安。出口誇言離趙國，鋪謀定計入潼關。因此上乘駿馬，跨雕鞍，披星月，冒風寒，完玉璧，要回還。解了那麒麟殿上趙公憂，更和這虎狼叢裡英雄漢。也不望封官賜賞，則願的人馬平安。(親隨雲)大夫，想無瑕玉璧，是俺趙國之寶，秦國又不知道，因何將此無瑕之寶，自送於秦國？咱正是自招其禍也。(正末雲)你不知道，聽我說與你。(唱)。